CELEX: 32014D0430
Language: da
Date: 2014-07-03 00:00:00
Title: Rådets afgørelse 2014/430/FUSP af 3. juli 2014 om ændring af fælles aktion 2005/889/FUSP om oprettelse af en EU-grænsebistandsmission ved grænseovergangen i Rafah (EU BAM Rafah)

4.7.2014   
            
            
               DA
            
            
               Den Europæiske Unions Tidende
            
            
               L 197/75
            
         RÅDETS AFGØRELSE 2014/430/FUSP
   af 3. juli 2014
   om ændring af fælles aktion 2005/889/FUSP om oprettelse af en EU-grænsebistandsmission ved grænseovergangen i Rafah (EU BAM Rafah)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 28, artikel 42, stk. 4, og artikel 43, stk. 2,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:
   
               (1)
            
            
               Rådet vedtog den 25. november 2005 fælles aktion 2005/889/FUSP (1).
            
         
               (2)
            
            
               Den 3. juli 2013 vedtog Rådet afgørelse 2013/355/FUSP (2) om ændring af fælles aktion 2005/889/FUSP og om forlængelse heraf indtil den 30. juni 2014.
            
         
               (3)
            
            
               Den 9. april 2014 anbefalede Den Udenrigs- og Sikkerhedspolitiske Komité at forlænge Den Europæiske Unions grænsebistandsmission ved grænseovergangen i Rafah med en yderligere periode på 12 måneder indtil den 30. juni 2015.
            
         
               (4)
            
            
               EU BAM Rafah bør forlænges yderligere fra den 1. juli 2014 til den 30. juni 2015 på grundlag af det nuværende mandat.
            
         
               (5)
            
            
               EU BAM Rafah gennemføres i en situation, der kan blive forværret og vil kunne hindre opnåelsen af målene for Unionens optræden udadtil, jf. traktatens artikel 21 —
            
         VEDTAGET DENNE AFGØRELSE:
   Artikel 1
   Fælles aktion 2005/889/FUSP ændres således:
   
               1)
            
            
               Artikel 7, stk. 5, affattes således:
               »5.   Personalet forbliver under den relevante udsendende stats eller EU-institutions myndighed og udfører sine arbejdsopgaver og handler i missionens interesse. Personalet overholder de sikkerhedsprincipper og minimumsstandarder, der er fastsat i Rådets afgørelse 2013/488/EU (3).
            
         
               2)
            
            
               Artikel 13 affattes således:
               »Artikel 13
               Finansielle ordninger
               1.   Det finansielle referencegrundlag til dækning af udgifterne i forbindelse med EU BAM Rafah for perioden fra den 25. november 2005 til den 31. december 2011 udgør 21 570 000 EUR.
               Det finansielle referencegrundlag til dækning af udgifterne i forbindelse med EU BAM Rafah for perioden fra den 1. januar 2012 til den 30. juni 2012 udgør 970 000 EUR.
               Det finansielle referencegrundlag til dækning af udgifterne i forbindelse med EU BAM Rafah for perioden fra den 1. juli 2012 til den 30. juni 2013 udgør 980 000 EUR.
               Det finansielle referencegrundlag til dækning af udgifterne i forbindelse med EU BAM Rafah for perioden fra den 1. juli 2013 til den 30. juni 2014 udgør 940 000 EUR.
               Det finansielle referencegrundlag til dækning af udgifterne i forbindelse med EU BAM Rafah for perioden fra den 1. juli 2014 til den 30. juni 2015 udgør 940 000 EUR.
               2.   Alle udgifter forvaltes efter de procedurer og regler, der gælder for Den Europæiske Unions almindelige budget. Statsborgere fra tredjelande, der bidrager finansielt til missionen, fra værtsparterne og, hvis det er nødvendigt af hensyn til missionens operative behov, fra nabolandene kan byde på kontrakter.
               3.   EU BAM Rafah har ansvaret for gennemførelsen af dets budget. EU BAM Rafah undertegner med henblik herpå en aftale med Kommissionen.
               4.   EU BAM Rafah har ansvaret for eventuelle klager og forpligtelser, der opstår som følge af gennemførelsen af mandatet fra den 1. juli 2014, med undtagelse af klager vedrørende en alvorlig forseelse begået af missionschefen, som vedkommende skal drages til ansvar for.
               5.   Gennemførelsen af de finansielle ordninger vil blive med forbehold af kommandovejen, jf. artikel 4, 4a og 5 og EU BAM Rafahs operative krav, herunder udstyrets kompatibilitet og holdenes interoperabilitet.
               6.   Udgifter er støtteberettigede fra ikrafttrædelsesdatoen for denne fælles aktion.«
            
         
               3)
            
            
               Artikel 16, stk. 2, affattes således:
               »Den udløber den 30. juni 2015.«
            
         Artikel 2
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 3. juli 2014.
      
         
            På Rådets vegne
         
         S. GOZI
         
            Formand
         
      
   
   
      (1)  Fælles aktion 2005/889/FUSP af 25. november 2005 om oprettelse af en EU-grænsebistandsmission ved grænseovergangen i Rafah (EU BAM Rafah) (EUT L 327 af 14.12.2005, s. 28).
   
      (2)  Rådets afgørelse 2013/355/FUSP af 3. juli 2013 om ændring og forlængelse af fælles aktion 2005/889/FUSP om oprettelse af en EU-grænsebistandsmission ved grænseovergangen i Rafah (EU BAM Rafah) (EUT L 185 af 4.7.2013, s. 16).
   
      (3)  Rådets afgørelse 2013/488/EU af 23. september 2013 om reglerne for sikkerhedsbeskyttelse af EU's klassificerede informationer (EUT L 274 af 15.10.2013, s. 1).«